AIŠKINAMASIS RAŠTAS

Dėl turto panaudos sutarties nutraukimo šalių sutarimu

 **1. Parengto tarybos sprendimo projekto tikslai ir uždaviniai**

Giedraičių bendruomenės centras (toliau – Bendruomenė) 2017 m. sausio 9 d. raštu Nr. S-1 „Dėl panaudos sutarties nutraukimo“ informavo, kad nori nutraukti 2006 m. kovo 15 d. turto panaudos sutartį Nr. 06-T6 dėl patalpų, esančių Giedraičių mstl., Vilniaus g. 26. Šiuo metu Bendruomenė vykdo veiklą kitose patalpose, todėl minėtos patalpos Bendruomenei nereikalingos.

Administracinį pastatą patikėjimo teise valdo Molėtų rajono savivaldybės administracija. Panaudos sutartis buvo sudaryta 25 metų laikotarpiui. Atsižvelgus į Bendruomenės raštą, parengtas sprendimo projektas dėl panaudos sutarties nutraukimo šalių sutarimu.

Parengto sprendimo projekto tikslas – nutraukti rašytiniu abiejų šalių sutarimu 2006 m. kovo 15 d. turto panaudos sutartį Nr. 06-T6.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – laisvos patalpos bus nuomojamos.

Neigiamų pasekmių nenumatoma.

 **4. Priemonės sprendimui įgyvendinti**

Bus parengtas ir pasirašytas susitarimas dėl panaudos sutarties nutraukimo bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija